PMIndiaData/PMIndiaSum huggingface dataset:
کابینہ نے آئی سی اے آئی، بھارت اور سی پی اے، پاپوا نیو گنی کے درمیان ہوئے مفاہمت نامہ کو منظوری دی

نئی دہلی، 21 اکتوبر: وزیر اعظم جناب نریندر مودی کی صدارت والی مرکزی کابینہ نے پاپوا نیو گنی میں صلاحیت سازی اور اکاؤنٹنگ، فائنانشیل اور آڈٹ نالیج بیس کو مضبوط بنانے کے لیے انسٹی ٹیوٹ آف چارٹرڈ اکاؤنٹس آف انڈیا (آئی سی ایس آئی) اور سرٹیفائیڈ پریکٹسنگ اکاؤنٹینٹس، پاپوا نیو گنی (سی پی اے پی این جی) کے درمیان ہوئے مفاہمت نامہ (ایم او یو) کو منظوری فراہم کر دی ہے۔ نفاذ کی حکمت عملی اور اہداف: انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) اور سرٹیفائیڈ پریکٹسنگ اکاؤنٹینٹس پاپوا نیو گنی درج ذیل شعبوں میں مل کر کام کریں گے: پی این جی میں تکنیکی پروگراموں، سیمناروں اور اجلاس کا انعقاد، کارپوریٹ گورننس، ٹیکنیکل ریسرچ اور مشاورت، معیار کی یقین دہانی، فارینسک اکاؤنٹنگ، کانٹی نیوئنگ پروفیشنل ڈیولپمنٹ (سی پی ڈی) اور باہمی مفاد کے دیگر موضوعات کے شعبوں میں ممکنہ تعاون اور شراکت داری قائم کرنا۔ بھارت اور پی این جی میں اکاؤنٹینسی پروفیشن سے متعلق دستیاب غیر پابندی شدہ معلومات کو شیئر کرنا اور بین الاقوامی سطح پر ضرورت پڑنے پر، سی پی اے، پی این جی کی جانچ کے لیے مخصوص موضوعات کے لیے پیمانہ تیار کرنا۔ طلبہ اور فیکلٹی کے درمیان لین دین کے پروگرام شروع کرنا۔ پی این جی میں اکاؤنٹنگ، مالیات اور آڈٹ کے شعبہ میں قلیل مدتی پروفیشنل کورسز کی پیشکش کرنا۔ بڑا اثر: ہندوستانی چارٹرڈ اکاؤنٹینٹس (سی اے) مقامی کاروباری برادری اور مالیاتی رپورٹنگ کے معاملوں سے جڑے وابستگان کی مدد کر رہے ہیں اور انہیں کافی شہرت حاصل ہے۔ مجوزہ مفاہمت نامہ سے اعتماد مزید مضبوط ہونے کا امکان ہے اور اس سے پاپوا نیو گنی میں ہندوستانی چارٹرڈ اکاؤنٹینٹس کی مثبت شبیہ تیار ہوگی۔ آئی سی اے آئی کے پی این جی چیپٹر سمیت آسٹریلیشیا- اوشینیا خطہ میں ارکان کی تعداد 3000 سے بھی زیادہ ہے۔ اس مفاہمت نامہ کے توسط سے سی پی اے، پی این جی کو ملنے والی مدد سے علاقے میں موجود آئی سی اے آئی کے ارکان کو فائدہ ہوگا اور آئی سی اے آئی کے ارکان کو اضافی حوصلہ ملے گا۔ پس منظر: انسٹی ٹیوٹ آف چارٹرڈ اکاؤنٹینٹس آف انڈیا (آئی سی اے آئی) بھارت میں چارٹرڈ اکاؤنٹینٹس کے کاروبار کو باضابطہ کرنے کے لیے ’’دی چارٹرڈ اکاؤنٹینٹس ایکٹ، 1949‘‘ کے تحت قائم کیا گیا ایک آئینی ادارہ ہے۔ سرٹیفائیڈ پریکٹسنگ اکاؤنٹینٹس پاپوا نیو گنی (سی پی اے پی این جی)، پاپوا نیو گنی میں اکاؤنٹنگ اور آڈٹنگ معیار قائم کرنے اور اکاؤنٹینسی پروفیشن کے مفاد کو فروغ دینے کے لیے اکاؤنٹینٹس ایکٹ، 1996 کے تحت قائم کیا گیا اہم اکاؤنٹنگ پروفیشنل ادارہ ہے ۔
وزیراعظم نریندر مودی اور کمبوڈیا کے وزیراعظم عالیجناب سام ڈیچ اکاموہا سیناپاڈیہی ٹیکہو ہون سین کے درمیان ورچوئل میٹنگ

وزیراعظم جناب نریندرمودی نے آج کمبوڈیا کے وزیراعظم عالیجناب سام ڈیچ اکاموہا سیناپاڈیہی ٹیکہو ہون سین کے ساتھ ورچوئل میٹنگ کی ۔ دونوں لیڈروں نے باہمی امور کے تمام تر پہلوؤں نیز تجارت اورسرمایہ کاری ،انسانی وسائل کی ترقی ،دفاع اور سکیورٹی، ترقی میں تعاون ، کنکٹوٹی ،عالمی وبا کے بعد معاشی بحالی اور عوام سے عوام کے درمیان تعلقات میں تعاون بڑھانے پر تبادلہ خیال کیا۔ انہوں نے باہمی تعاون کی رفتار پرتسلی اور اطمینان کا اظہار کیا۔ کمبوڈیا کے وزیر اعظم ہون سین نے اس اہمیت پر زور دیا کہ کمبوڈیا ،بھارت کے ساتھ اپنے تعلقات کو کافی اہمیت دیتا ہے۔ وزیراعظم مودی نے بھارت کی مشرق نواز پالیسی میں کمبوڈیا کے نمایاں رول کی ضرورت پر زور دیتے ہوئے اس جذبے کا اظہار کیا۔ دونوں رہنماؤں نے صلاحیت سازی کے پروگراموں، میکاؤنگ – گنگا کوآپریشن فریم ورک کے تحت کوئک امپیکٹ پروجیکٹس سمیت دونوں ملکوں کے درمیان جامع ترقیاتی شراکتداری کا جائزہ لیا۔ وزیراعظم مودی نے بھارت اور کمبوڈیا کے درمیان تاریخی اور تہذیبی رشتوں کو بھی اجاگر کیا اور کمبوڈیا میں انگ کور واٹ اور پریہا ویہر مندروں کی بحالی میں بھارت کے شامل ہونے پر اپنی خوشی کا اظہار کیا۔جس میں دونوں ملکوں کے درمیان ثقافتی اور لسانی رابطے کو نمایاں کیا گیا ہے۔ وزیراعظم ہون سین نے کواڈ ویکسین پہل کے تحت کمبوڈیا کے لئے ہندوستان میں تیار ہونے والی کووی شیلڈ ویکسین کی 3.25 لاکھ خوراکیں فراہم کرنے کے لئے بھارت کا شکریہ ادا کیا۔ دونو ں لیڈروں نے بھارت اور کمبوڈیا کے درمیان سفارتی تعلقات کے قیام کے 70 سال پورے ہونے پر ایک دوسرے کو مبارکباد دی اور اس کی ستائش کی ۔دونوں ملکوں کے درمیان سفارتی تعلقات کے 70سال پورے ہونے کا جشن اس سال منایا جارہا ہے۔ ان تقریبات کے حصے کے طور پر وزیراعظم نے کمبوڈیا کے شہنشاہ اور وہاں کی ملکہ کو بھارت آنے کی دعوت دی اور کہا کہ دونوں اپنی سہولت کو دیکھتے ہوئے بھارت کادورہ کریں ۔ دونو ں لیڈروں نے مشترکہ مفادات کے علاقائی اور عالمی امور پر بھی تبادلہ خیال کیا۔ وزیراعظم مودی نے آسیان کی قیادت سنبھالنے پرکمبوڈیا کو مبارکباددی اور یقین دلایا کہ بھارت ان کی قیادت کو کامیاب بنانے کے لئے کمبوڈیا کی پوری امداد کرے گا۔
وزیر اعظم نے کتھا کلی کی نامور رقاصہ محترمہ ملینا سالوینی کے انتقال پر تعزیت کا اظہار کیا

نئی دہلی:26 جنوری،2022۔وزیراعظم جناب نریندر مودی نے کتھا کلی کی نامور رقاصہ محترمہ ملینا سالوینی کے انتقال پر گہرے دکھ کا اظہار کیا ہے۔ ایک ٹویٹ پیغام میں وزیر اعظم نے کہا: "محترمہ ملینا سالوینی کو ہندوستانی ثقافت کے تئیں ان کے جذبے کے لئے یاد رکھا جائے گا۔ انھوں نے فرانس میں کتھاکلی کو مزید مقبول بنانے کی بے شمار کوششیں کیں۔ مجھے ان کے انتقال سے گہرا رنج ہوا ہے۔ میں ان کے اہل خانہ اور خیر خواہوں کو تعزیت پیش کرتا ہوں۔ ان کی روح کو سکون ملے۔" ———————– ش ح۔ع ر۔ ع ا
وزیراعظم نے مشن شکتی میں شامل سائنس دانوں کے ساتھ ویڈیو کانفرنس کے ذریعے بات چیت کی

نئی دہلی،27؍ مارچ،آج قوم کے نام اپنے خطاب کے فوراً بعد وزیراعظم نے ویڈیو کانفرنس کے ذریعے اُن سائنس دانوں سے بات چیت کی جو مشن شکتی کی کامیاب تکمیل میں شامل رہے۔ مشن شکتی کی کامیاب تکمیل نے ہندوستان کو پوری دنیا میں چوتھا ملک بنادیا ہے، جس کے پاس اینٹی سٹیلائٹ میزائل کے ذریعے مصنوعی سیاروں کو کامیابی کے ساتھ نشانہ بنانے کی صلاحیت موجود ہے۔ سائنس دانوں کو ان کی کامیابی پر مبارک باد دیتے ہوئے وزیراعظم نے کہا کہ پوری قوم سائنس دانوں پر اس کام کے لئے فخر محسوس کرتی ہے جو انہوں نے کامیابی کے ساتھ حاصل کیا ہے۔ انہوں نے کہا کہ ’’میک ان انڈیا ‘‘ پالیسی کے عین مطابق سائنس دانوں نے پوری دنیا کو یہ پیغام دیا ہے کہ ہم کسی سے کم نہیں ہیں۔ وزیراعظم نے کہا کہ ہندوستان وسودھیوا کٹم بکم یعنی پوری دنیا ایک کنبہ ہے، کے فلسفے کی پیروی کرتا ہے۔ البتہ انہوں نے اس بات پر زور دیا کہ جو طاقتیں امن اور خیرسگالی کے لئے کام کرتی ہیں انہیں امن کے حصول کے لئے ہمیشہ ہی طاقت ور رہنا چاہئے۔ وزیراعظم نے اس بات پر زور دیا کہ عالمی امن اور علاقائی امن کے لئے ہندوستان کو باصلاحیت اور مضبوط ہونا چاہئے۔ انہوں نے کہا کہ سائنس دانوں نے بڑی لگن کے ساتھ اس کوشش میں اپنا رول ادا کیا ہے۔ انہوں نے پوری کابینہ کی طرف سے سائنس دانوں کو مبارک باد دی۔ سائنس دانوں نے وزیراعظم کا اس بات کے لئے شکریہ ادا کیا کہ انہوں نے انہیں اپنی صلاحیت کو ثابت کرنے کا موقع فراہم کیا۔ ۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ج- ق ر)
کابینہ نے جے ایل این اسٹیڈیم سے کاکناد کے راستے انفوپارک تک کے کوچی میٹرو ریل پروجیکٹ فیز-II کو منظوری دی

وزیر اعظم جناب نریندر مودی کی صدارت میں مرکزی کابینہ نے کوچی میٹرو ریل پروجیکٹ کے کوچی میٹرو ریل فیز II کے نفاذ کو منظوری دے دی ہے، اس کے تحت کو جواہر لال نہرو (جے ایل این) اسٹیڈیم سے انفوپارک براستہ کاکناد تک 11.17 کلومیٹر کی لمبائی اور 11 اسٹیشن تیار کئے جائیں گے جن کی لاگت 1957.05 کروڑ روپے ہوگی۔ فیز II کے لیے تیاری کے کام اچھی طرح سے جاری ہیں، جن میں سی پورٹ ائیرپورٹ روڈ کی سڑک کو چوڑا کرنا شامل ہے۔ کوچی میں الووا سے پیٹا تک کا پہلا مرحلہ، 25.6 کلومیٹر کی لمبائی پر محیط ہے جس میں 22 اسٹیشن ہیں جس کی تخمینہ لاگت 5181.79 کروڑ روپے ہے۔ جوکہ پوری طرح آپریشنل ہے۔ پیٹا سے ایس این جنکشن کے درمیان 1.80 کلومیٹر طویل وایاڈکٹ کا کوچی میٹرو فیز 1 اے پروجیکٹ جس کی منظور شدہ لاگت 710.93 کروڑ روپے ہے۔ اس پروجیکٹ کو ریاستی شعبے کے پروجیکٹ کے طور پر لاگو کیا جا رہا ہے۔ فی الحال پروجیکٹ سے متعلق تمام تعمیراتی سرگرمیاں ختم ہوچکی ہیں اور پروجیکٹ افتتاح کے لیے تیار ہے۔ ایس این جنکشن سے تھریپونیتھرا ٹرمینل تک 1.20 کلومیٹر کا کوچی میٹرو فیز 1 بی پروجیکٹ ریاستی شعبے کے پروجیکٹ کے طور پر زیر تعمیر ہے۔ فنڈنگ پیٹرن: نمبر شمار ذریعہ رقم (کروڑ میں) تعاون کا فیصد 1. حکومت ہند ایکویٹی 274.90 16.23 فیصد 2. کیرالہ حکومت ایکویٹی 274.90 16.23 فیصد 3. مرکزی ٹیکسوں کے 50 فیصدکے لیے حکومت ہند کا سب آرڈی نیٹ قرض 63.85 3.77 فیصد 4. مرکزی ٹیکس کے 50 فیصدکے لیے حکومت کیرالہ کا سب آرڈی نیٹ قرض 63.85 3.77 فیصد 5. دو طرفہ / کثیرالجہتی ایجنسیوں سے قرض 1016.24 60.00 فیصد 6. زمین،آر اینڈ آر اور پی پی پی معاملات کو چھوڑ کرمجموعی لاگت 1693.74 100.00 فیصد 7. آر اینڈ آر لاگت سمیت زمین کے لیے کیرالہ حکومت سب اب آرڈی نیٹ قرض 82.68 8. ریاستی ٹیکس جو کہ حکومت کے ذریعے برداشت کیے جائیں گے 94.19 9. قرض کےلئے تعمیر کے دوران سود (ڈی آئی سی) اور فرنٹ اینڈ فیس کی ادائیگی کیرلا حکومت کے ذریعہ کی جائے گی 39.56 10. پی پی پی معالات (اے ایف سی) 46.88 11. تکمیل کی کل لاگت 1957.05 پس منظر: کوچی ریاست کیرالہ میں سب سے گھنی آبادی والا شہر ہے اور ایک توسیع شدہ میٹروپولیٹن علاقے کا حصہ ہے، جو کیرالہ کا سب سے بڑا شہری مجموعہ ہے۔ کوچی میٹروپولیٹن علاقے کی آبادی 2013 میں تقریباً 20.8 لاکھ، 2021 میں 25.8 لاکھ اور سال 2031 تک 33.12 لاکھ ہونے کا تخمینہ ہے۔ ۔۔۔۔۔۔۔۔۔۔۔ ش ح۔ا گ۔ن ا۔ 9994
وزیراعظم نے راجیہ سبھا کا نائب چیئرمین منتخب ہونے پرجناب ہری ونش نارائن سنگھ کومبارکباد پیش کی

نئی دہلی ،15ستمبر : وزیراعظم ، جناب نریندرمودی نے دوسری بار راجیہ سبھا کا نائب چیئرمین منتخب ہونے پرایوان اورپورے ملک کی طرف سے جناب ہری ونش نارائن سنگھ کو مبارکباد پیش کی ۔ وزیراعظم نے کہاکہ جناب ہری ونش نے سماجی کام اورصحافت کی دنیا میں اپنی ایمانداری کے لئے جو مقام بنایاہے اس کی وجہ سے وہ ان کا بہت احترام کرتے ہیں ۔ انھوں نے کہاکہ یہی احساس اوراحترام کا جذبہ آج ایوان کے ہرایک ممبر کاہے ۔ انھوں نے جناب ہری ونش کے کام کرنے کے طریقے اور ایوان کی کارروائی کوچلانے میں ان کے تعاون کی تعریف کی اورکہاکہ ایوان میں ان کا رول جمہوریت کو تقویت بخشتاہے ۔ چیئرمین سے مخاطب ہوتے ہوئے وزیراعظم نے کہاکہ راجیہ سبھا کے ممبران ایوان کو اچھی طرح چلانے میں نائب چیئرمین کی مدد کریں گے ۔ انھوں نے کہاکہ ہری ونش جی کا تعلق حزب اختلاف سمیت ہرکسی سے ہے اورانھوں نے کسی بھی پارٹی کے ساتھ کوئی جانب داری نہیں کی ہے ۔ انھوں نے کہاکہ ممبران پارلیمنٹ کو ضوابط کا پابندبنانا ایک چنوتی بھراکام ہے اورہری ونش جی نے اس سلسلے میں ہرایک کا اعتماد حاصل کیاہے ۔ وزیراعظم نے کہاکہ ہری ونش جی بلوں کو پاس کرانے میں لگاتارکئی گھنٹے بیٹھتے اوریہ دوسال ان کی کامیابی کا ثبوت ہیں ۔ کئی تاریخی بل جس نے ملک کامستقبل اوراس کی سمت بدل دی ، وہ سبھی اسی ایوان میں پاس ہوئے تھے ۔ انھوں نے گذشتہ 10برسوں کے دوران اوروہ بھی لوک سبھا انتخابات کے ایک سال کے اندر، سب سے زیادہ کام کرنے کاریکارڈ قائم کرنے پرایوان کی تعریف کی ۔انھوں نے کہاکہ ایوان میں کام کے علاوہ مثبت طریقہ کارمیں بھی اضافہ ہواہے ۔اب ہرکوئی اپنے خیالات کا اظہارآزادی سے کرسکتاہے ۔ وزیراعظم نے کہاکہ ہری ونش جی زمین سے جڑے ہوئے انسان ہیں کیونکہ انھوں نے شروعات بہت سادگی کے ساتھ کی تھی ۔ہری ونش جی کو جب سرکاری وظیفہ ملاتھا توانھوں نے وظیفہ کے پیسے کوگھرلے جانے کے بجائے اس سے کتابیں خریدیں ۔ انھوں نے کہاکہ ہری ونش جی کوکتابوں سے بہت پیارہے ۔ وزیراعظم نے کہاکہ ہری ونش جی جناب جے پرکاش نارائن سے کافی متاثرہیں ۔ تقریباً4دہائیوں تک سماجی کام کرنے کے بعد 2014میں پارلیمنٹ میں آئے ۔ انھوں نے کہاکہ ہری ونش جی اپنی سادگی اور نرم دلی کی وجہ سے جانے جاتے ہیں ۔ وزیراعظم نے کہاکہ ہری ونش جی نے متعدد بین الاقوامی پلیٹ فارموں ،جیسے بین پارلیمانی یونین اوردوسرے ممالک میں ہندوستانی ثقافتی وفد کے رکن کے طورپر بھارت کا وقار بلند کرنے کے لئے بھی کام کیاہے ۔ وزیراعظم نے کہاکہ ہری ونش جی نے راجیہ سبھا کی متعدد کمیٹیوں کے چیئرمین کے طورپراس کے کام کاج کو بہتربنایاہے ۔انھوں نے کہاکہ ہری ونش جی جب پارلیمنٹ کے ممبر بنے توانھوں نے اس بات کو یقینی بنانے کی پوری کوشش کی کہ تمام ممبران پارلیمنٹ اپنے برتاومیں اخلاقیات کا مظاہرہ کریں ۔انھوں نے کہاکہ ہری ونش جی پارلیمانی کام اورذمہ داریوں کے درمیان ذہنی اورخیالی طورپربھی اتنے ہی سرگرم ہیں ۔ ہری ونش آج بھی ملک کے مختلف حصوں کا دورہ کرتے ہیں اورعوام کو بھارت کی اقتصادی ، سماجی ، اسٹریٹیجک اور سیاسی چنوتیوں سے واقف کراتے رہتے ہیں۔ انھوں نے کہاکہ ‘‘ان کی کتاب سابق وزیراعظم جناب چندرشیکھرجی کی زندگی کے ساتھ ساتھ خود ہری ونش جی کی لکھنے کی صلاحیتوں کی ترجمانی کرتی ہے ۔ میں اورایوان کے تمام ممبران خوش قسمت ہیں کہ انھیں نائب چیئرمین کے طورپر ہری ونش جی کی رہنمائی حاصل ہورہی ہے۔’’ وزیراعظم نے ہری ونش جی کو نیک خواہشات پیش کیں اورکہاکہ ایوان کے250سے زائد اجلاس کا منعقد ہوجانا ہندوستانی جمہوریت کی پختگی کا ثبوت ہے ۔
وزیر اعظم 26 نومبر کو سپریم کورٹ میں یوم آئین کی تقریب میں شرکت کریں گے

وزیر اعظم جناب نریندر مودی 26 نومبر 2022 کو صبح 10 بجے سپریم کورٹ میں یوم آئین کی تقریبات میں شرکت کریں گے۔ یہ دن سال 2015 سے یوم آئین کے طور پر منایا جاتا ہے؛ 1949 میں اسی دن آئین ساز اسمبلی نے ہندوستانی آئین کو اپنایا تھا۔ پروگرام کے دوران وزیراعظم ای-کورٹ پروجیکٹ کے تحت مختلف نئے اقدامات کا آغاز کریں گے۔ یہ پروجیکٹ عدالتوں کے آئی سی ٹی کے ذریعے قانونی چارہ جوئی، وکلاء اور عدلیہ کو خدمات فراہم کرنے کی کوشش ہے۔ وزیر اعظم کی طرف سے شروع کیے جانے والے اقدامات میں ورچوئل جسٹس کلاک، جسٹ آئی ایس موبائل ایپ 2.0، ڈیجیٹل کورٹ اور ایس 3 واس ویب سائٹس شامل ہیں۔ ورچوئل جسٹس کلاک عدالتی سطح پر انصاف کی فراہمی کے نظام کے اہم اعدادوشمار کی نمائش کے لیے ایک پہل ہے جس میں عدالتی سطح پر دن/ہفتہ/ماہ کی بنیاد پر دائر کیے گئے مقدمات، نمٹائے گئے مقدمات اور زیر التوا مقدمات کی تفصیلات فراہم کی جاتی ہیں۔ کوشش یہ ہے کہ عدالت کی طرف سے کیس نمٹانے کی صورتحال عوام کے ساتھ شیئر کرکے عدالتوں کے کام کاج کو جوابدہ اور شفاف بنایا جائے۔ عوام ڈسٹرکٹ کورٹ کی ویب سائٹ پر کسی بھی عدالت کے ورچوئل جسٹس کلاک تک رسائی حاصل کر سکتے ہیں۔ جسٹ آئی ایس موبائل ایپ 2.0 جوڈیشل افسران کے لیے ایک ٹول ہے جو نہ صرف انہیں اپنی عدالت بلکہ ان کے ماتحت کام کرنے والے انفرادی ججوں کے لیے بھی زیر التواء اور نمٹانے کی نگرانی کرکے عدالت اور کیس کے مؤثر انتظام کے لیے دستیاب ہے۔ یہ ایپ ہائی کورٹ اور سپریم کورٹ کے ججوں کو بھی دستیاب کرائی گئی ہے جو اب اپنے دائرہ اختیار کے تحت تمام ریاستوں اور اضلاع کے زیر التواء مقدمات اور ان کے نمٹارہ کی نگرانی کر سکتے ہیں۔ ڈیجیٹل کورٹ ایک ایسی پہل ہے جس میں جج کو عدالتی ریکارڈ کو ڈیجیٹل شکل میں دستیاب کرایا جاتا ہے تاکہ عدالتوں کو بغیر کاغذ کے استعمال والا بنایا جا سکے۔ ایس 3 واس ویب سائٹس ضلعی عدلیہ سے متعلق مخصوص معلومات اور خدمات کو شائع کرنے کے لیے ویب سائٹس بنانے، ترتیب دینے، تعینات کرنے اور ان کا نظم کرنے کا ایک فریم ورک ہے۔ ایس 3 واس ایک کلاؤڈ سروس ہے جو سرکاری اداروں کے لیے محفوظ، توسیع پذیر اور سوگمیا (قابل رسائی) ویب سائٹس بنانے کے لیے تیار کی گئی ہے۔ یہ کثیر لسانی، شہریوں اور دیویانگ (جسمانی طور سے معذور افراد) کے موافق ہے۔
کابینہ نے 2020-2019 کے لیے پیداواریت سے جڑے بونس اور غیر پیداواریت سے جڑے بونس کو منظوری دی

نئی دہلی، 21 اکتوبر: وزیر اعظم جناب نریندر مودی کی صدارت میں مرکزی کابینہ نے سال 2020-2019 کے لیے پیداواریت سے جڑے بونس کی ادائیگی کو اپنی منظوری دے دی ہے۔ اس سے ریلوے، ڈاک، دفاع، ای پی ایف او، ای ایس آئی سی وغیرہ جیسے کاروباری اداروں کے 16.97 لاکھ نان- گزٹیڈ ملازمین کو فائدہ ہوگا اور مالیاتی بوجھ 2791 کروڑ روپے ہوگا۔ غیر- پی ایل بی یا ایڈہاک بونس نان- گزٹیڈ مرکزی ملازمین کو دیا جائے گا۔ اس سے 13.70 لاکھ ملازمین کو فائدہ ہوگا اور اس کا مالیاتی بوجھ 946 کروڑ روپے ہوگا۔ بونس کے اعلان سے کل 30.67 لاکھ ملازمین کو فائدہ ہوگا اور کل مالیاتی بوجھ 3737 کروڑ روپے ہوگا۔ پچھلے سال نان- گزٹیڈ ملازمین کو ان کی کارکردگی کے لیے بونس کی ادائیگی عام طور پر دُرگا پوجا / دشہرہ سے پہلے کر دی جاتی تھی۔ حکومت اپنے نان- گزٹیڈ ملازمین کے لیے پیداواریت سے جڑے بونس (پی ایل بی) اور ایڈہاک بونس کی فوری ادائیگی کا اعلان کر رہی ہے۔
وزیر اعظم کا ممتاز آیورویدک معالج ڈاکٹر پی کے واریر کے انتقال پر اظہارِتعزیت

وزیر اعظم جناب نریندر مودی نے ممتاز آیورویدک معالج ڈاکٹر پی کے واریر کے انتقال پر گہرے رنج و غم کا اظہار کیا ہے۔ ایک ٹویٹ میں وزیر اعظم نے کہا "ڈاکٹر پی کے واریر کے انتقال سے رنجیدہ ہوں۔ آیوروید کو مقبول بنانے میں ان کی خدمات کو ہمیشہیاد رکھا جائے گا۔ ان کے اہل خانہ اور دوستوں سے اظہارِ تعزیت۔ اوم شانتی۔"
وزیراعظم نے، ایمس نئی دہلی کے جھجھر کیمپس میں، کینسر کے قومی انسٹی ٹیوٹ میں انفوسس فاؤنڈیشن وِشرام سدن کا افتتاح کیا

وزیراعظم جناب نریندر مودی نے، آج ویڈیو کانفرنس کے ذریعے ایمس نئی دہلی کے جھجھر کیمپس میں، کینسر کے قومی انسٹی ٹیوٹ میں انفوسس فاؤنڈیشن وِشرام سدن کا افتتاح کیا۔ تقریب سے خطاب کرتے ہوئے وزیراعظم نے واضح کیا کہ آج کا دن تاریخی دن ہے، کیونکہ ہندوستا ن نے 100 کروڑ ٹیکے لگانے کے نشانہ کو عبور کر لیا ہے۔وزیراعظم نے زور دے کر کہا کہ 100 سال میں سب سے بڑی وبا کے خلاف جد وجہد میں، اب ملک ایک مستحکم فعال 100کروڑ ویکسین ڈوز کی شیلڈ رکھتا ہے، یہ کامیابی ہندوستان اور اس کے شہریوں سے تعلق رکھتی ہے۔ وزیراعظم نے ملک کی ویکسین تیار کرنے والی تمام کمپنیوں، ویکسین کی نقل وحمل میں مصروف کارکنوں، ویکسین کی تیاری میں مصروف صحت کے شعبے کے پیشہ ور افراد کے ساتھ اظہار تشکر کیا ہے۔ وزیراعظم نے یہ واضح کیا کہ آج جھجھر کے ایمس میں، جو مریض کینسر کے علاج کے لئے آر ہے ہیں، انہیں وسیع سہولت دستیاب ہے۔ انہوں نے کہا کہ کینسر کے قومی انسٹی ٹیوٹ میں قائم کردہ یہ وشرام سدن مریضوں اور ان کے رشتہ داروں کے اندیشوں کو کم کرے گا۔ وزیراعظم نے وشرام سدن کی عمارت تعمیر کرنے کے لئے انفوسس فاؤنڈیشن اور زمین، بجلی اور پانی فراہم کرنے کے لئے جھجھر کے ایمس کی ستائش کی۔ انہوں نے ایمس کے انتظامیہ اور سدھا مورتھی کی ٹیم کا اس خدمت کے لئے شکریہ ادا کیا۔ وزیراعظم نے کہا کہ ہندوستان کا کارپوریٹ شعبہ، نجی شعبہ اور سماجی تنظیموں نے ملک کی صحت خدمات کو مستحکم کرنے میں مسلسل حصہ رسدی کی۔ انہوں نے آیوشمان بھارت- پی ایم جے اے وائی کو اس کی ایک عظیم مثال قرار دیا۔ وزیراعظم نے کہا کہ جب مریض آیوشمان بھارت اسکیم کے تحت مفت علاج حاصل کرتا ہے تو خدمت کا ایک کام پایہ تکمیل تک پہنچتا ہے۔ وزیراعظم نے کہا کہ یہ اس خدمت کا مقصد ہے کہ جس نے سرکار کو تقریبا 400 کینسر کی ادویہ کی قیمتوں میں کمی کرنے کے لئے اقدامات کرنے کی راہ دکھائی۔ ۔۔۔۔۔۔۔۔۔۔۔۔۔۔۔۔۔۔ ۰۰۰۰۰۰۰۰ (ش ح- اع- ق ر)
وزیر اعظم کی شری سومناتھ ٹرسٹ کی میٹنگ میں شرکت

وزیر اعظم جناب نریندر مودی نے آج شری سومناتھ ٹرسٹ کی میٹنگ میں شرکت کی۔میٹنگ کا انعقاد ویڈیو کانفرنسنگ کے ذریعے کیا گیا۔ٹرسٹیز نے ٹرسٹ کے سابق چیئرمین آنجہانی جناب کیشو بھائی پٹیل کو خراج عقیدت پیش کیا۔ ٹرسٹیز نے اتفاق رائے سے ٹرسٹ کے اگلے چیئرمین کے طورپر وزیر اعظم جناب نریندر مودی کا انتخاب کیا، تاکہ آنے والے دنوں میں اس کی رہنمائی ہوسکے۔وزیر اعظم نے ذمہ داری کو قبول کیا اور ٹیم سومناتھ کی کوششوں کی ستائش کی۔انہوں نے امید ظاہر کی کہ مل کر یہ ٹرسٹ بنیادی ڈھانچے، رہائش کے بندوبست ، تفریحی سہولیات کو مزید بہتر بناسکے گا اورہماری عظیم وراثت کے ساتھ زائرین کا مضبوط رابطہ قائم کرے گا۔میٹنگ کے دوران سہولیات ، جاری سرگرمیوں اور پروجیکٹوں کا بھی جائزہ لیا گیا۔ ٹرسٹ کے کچھ معروف سابقہ چیئرپرسنز میں عزت مآب جام صاحب دگوجے سنگھ جی، جناب کنہیا لال منشی،ہندوستان کے سابق وزیر اعظم جناب مورار جی دیسائی، جناب جے کرشنا ہری ولّبھ، جناب دنیش بھائی شاہ، جناب پرسن وادن مہتا اور جناب کیشو بھائی پٹیل شامل ہیں۔
وزیر اعظم نےمجاہد آزادی پاسمپون متھراملنگا تھیورکو ان کی گرو پوجا کے موقع پرخراج عقیدت پیش کیا

وزیر اعظم جناب نریندر مودی نے مجاہد آزادی پاسمپون متھرا ملنگا تھیورکو ان کی گرو پوجا کے موقع پر خراج عقیدت پیش کیا ہے۔ وزیر اعظم نے ٹویٹ کیا؛ ’’میں عظیم مجاہد آزادی پاسمبون متھراملنگا تھیور کو ان کی گرو پوجا کے موقع پرخراج عقیدت پیش کرتا ہوں۔ ہمارے ملک کے لیے خاص طور پر سماجی طور پر بااختیار بنانے ، کسانوں کی فلاح و بہبود اور غربت کے خاتمے میں ان کی عظیم خدمات کو بھی یاد کرتا ہوں۔ ان کے نظریات ہمیشہ ہمیں متاثر کرتے رہیں گے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 12005
یوگا ، عالمی پیمانے پر زبردست مقبولیت حاصل کررہا ہے :وزیراعظم

وزیر اعظم نریندر مودی نے کہا ہے کہ یوگا کو عالمی پیمانے پر زبردست مقبولیت حاصل ہوئی ہے ۔ انہوں نے یہ بھی کہا کہ لیڈران ، سی ای اوز ، کھیل کودسے متعلق افراد اور اداکاروں سمیت زندگی کے مختلف زمروں کے لوگ باقاعدگی کے ساتھ یوگ کررہے ہیں۔جناب مودی نے یوگا سے متعلق ایک ویڈیو شئیر کیا ہے۔ وزیراعظم نے ٹویٹ کیا : ‘‘ گزشتہ چند برسوں میں یوگا کو عالمی پیمانے پر زبردست مقبولیت حاصل ہوئی ہے ۔لیڈران ، سی ای اوز ، کھیل کودسے متعلق افراد اور اداکاروں سمیت زندگی کے مختلف زمروں کے لوگ باقاعدگی کے ساتھ یوگ کررہے ہیں اور بتاتے ہیں کہ اس نے کس طرح ان کی مدد کی ۔’’
آشاڈھ پورنیما۔دھم چکر دیوس کے موقع پر منعقدہ پروگرام کے لئے وزیر اعظم کا پیغام

نئی دہلی، 24 جولائی 2021: وزیر اعظم جناب نریندر مودی نے کہا ہے کہ آج کے کورونا وبائی مرض کے دور میں بھگوان بدھ کی معنویت میں مزید اضافہ ہوگیا ہے۔ بھارت نے یہ دکھا دیا ہے کہ بھگوان بدھ کے دکھائے راستے پر چل کر ہم کیسے ازحد مشکل چنوتی کا بھی سامنا کر سکتے ہیں۔ بھگوان بدھ کی تعلیمات پر عمل کرتے ہوئے پوری دنیا یکجہتی کی جانب آگے بڑھ رہی ہے۔ آشاڈھ پورنیما دھم چکر دیوس کے موقع پر منعقدہ پروگرام کے لئے اپنے پیغام میں وزیراعظم نے کہا کہ انٹرنیشنل بدھسٹ کنفیڈریشن کی’عبادت کے ساتھ دیکھ بھال‘ کی یہ پہل قدمی قابل ستائش ہے۔ وزیر اعظم نے کہا کہ ہمارے ذہن، ہمارے قول، عزم اور ہمارے کام اور کوششوں کے درمیان ہم آہنگی ہی ہمیں غموں سے دور اور خوشیوں کے قریب لا سکتی ہے۔ یہ ہمیں اچھے حالات میں عام فلاح و بہبود کے کام کرنے کے لئے ترغیب فراہم کرتی ہے اور مشکل حالات کا مقابلہ کرنے کے لئے قوت فراہم کرتی ہے۔ وزیر اعظم نے کہا کہ اس ہم آہنگی کو حاصل کرنے کے لئے بھگوان بدھ نے ہمیں آٹھ نکاتی راستہ بتایا۔ وزیر اعظم مودی نے کہا کہ ایثار اور تحمل میں تپے بھگوان بدھ جب بولتے ہیں تو وہ محض الفاظ ہی نہیں ہوتے بلکہ ’دھم‘ کا ایک دائرہ بن جاتا ہے اور ان سے حاصل ہونے والا علم عالمی فلاح و بہبود کا مظہر بن جاتا ہے۔ وزیر اعظم نے کہا کہ اسی لیے آج ان کے پیروکار دنیا بھر میں پائے جاتے ہیں۔ ’دھم پدا‘ کا حوالہ دیتے ہوئے جناب مودی نے کہا کہ عداوت، عداوت کو ختم نہیں کرتی۔ اس کے بجائے، عداوت کو محبت اور بڑے دل کے ساتھ ختم کیا جا سکتا ہے۔ سانحات کے دور میں، دنیا نے اس محبت اور ہم آہنگی کی طاقت کو محسوس کیا ہے۔ وزیر اعظم نے اپنے پیغام کے آخر میں کہا کہ اب جبکہ بھگوان بدھ کی تعلیمات اور انسانیت کا احساس دنیا میں عام ہو رہا ہے، ایسے میں دنیا کامیابی اور خوشحالی کی نئی بلندیاں سر کرے گی۔ https://yogmq
وزیر اعظم نے سارک ممالک سے کورونا وائرس سے مقابلہ کے لئے ٹھوس حکمت عملی وضع کرنے کی اپیل کی

نئی دہلی ، 13 مارچ۔ وزیر اعظم جناب نریندر مودی نے سارک کے رکن ممالک سے کورونا وائرس کا مقابلہ کرنے کے لئے ٹھوس حکمت عملی وضع کرنے کی اپیل کی ہے۔ انھوں نے مزید مشورہ دیا کہ ان حکمت عملیوں پر ویڈیو کانفرنسنگ کے ذریعے تبادلہ خیال کیا جاسکتا ہے اور ساتھ مل کر سارک ممالک صحت مند دنیا بنانے میں تعاون کرسکتے ہیں، اور دنیا کے سامنے ایک مثال قائم کرسکتے ہیں۔ اپنی ٹویٹ میں وزیر اعظم نے کہا کہ جنوبی ایشیا جو عالمی آبادی کے بڑے حصے کا گھر ہے، وہاں اس کے عوام کی صحت کو یقینی بنانے کے لئے کوئی طریقہ نہیں چھوڑا جانا چاہئے۔ انھوں نے مزید کہا کہ حکومت کووڈ-19 یعنی نوول کورونا وائرس کا مقابلہ کرنے کے لئے مختلف سطحوں پر ٹھوس کوششیں کررہی ہے۔
وزیراعظم نے اروناچل پردیش میں برفانی تودے گرنے سے ہندستانی فوج کے اہلکاروں کی جانوں کے تلف ہونے پر  اظہار افسوس کیا

نئی دہلی،8فروری 2022/ وزیراعظم جناب نریندر مودی نے اروناچل پردیش میں برفانی تودے گرنے سے ہندستانی فوج کے اہلکاروں کے جانوں کے ضیاع پر گہرے رنج و غم کا اظہار کیا ہے۔ ایک ٹوئیٹ میں وزیراعظم نے کہاکہ’اروناچل پردیش میں برفانی تودے گرنے سے ہندستانی فوج کے جوانوں کی جانوں کے ضیاع پر بے حد دکھ ہوا ہے۔ ہم اپنی قوم کے لئے ان کی مثالی خدمات کو کبھی نہیں بھولیں گے۔ سوگوار خاندانوں سے تعزیت۔‘‘
وزیر اعظم نے شیروں کے عالمی دن کے موقع پر شیروں کے تحفظ کے لیے کام کرنے والے ماہرین کی کوششوں کی تعریف کی

وزیر اعظم جناب نریندر مودی نے شیروں کے عالمی دن کے موقع پر شیروں کا تحفظ کرنے والے ماہرین کی کوششوں کی ستائش کی ہے۔ ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو کے ٹویٹ کے جواب میں، وزیر اعظم نے ٹویٹ کیا؛ ”#WorldLionDay کے موقع پر، میں ان تمام لوگوں کو خراج تحسین پیش کرتا ہوں جو شیروں کی حفاظت کے سلسلے میں شاندار کام کر رہے ہیں۔ ہندوستان ہمیشہ عظیم الشان ایشیائی شیر کے لیے ایک متحرک گھر رہے گا۔“